Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 242/2000. (XII. 23.) Korm. rendelet értelmében minden
Paragraph Index: 448

b) Mezõgazdasági hulladék, élelmiszeripari hulladék, biomassza A mezõ- és erdõgazdálkodásban képzõdõ növényi maradványok, valamint az állattartásból származó trágyák biológiai körforgásba történõ visszavezetését a Nemzeti Agrár-környezetvédelmi Program a környezetkímélõ gazdálkodási módok támogatásával ösztönzi. E mellett azonban szükséges a más eredetû — különösen az élelmiszeripari — szerves hulladék mezõgazdasági felhasználásának növelése, valamint az élelmiszeripar egyéb hulladékai hasznosításának ösztönzése, amely az Élelmiszeripari Környezetvédelmi Program által valósul meg. b1. Mezõgazdasági és élelmiszeripari hulladékkezelési, valamint biomassza program A mezõgazdaság, az erdõgazdaság és az élelmiszeripar nem tartozik a leginkább környezetszennyezõ tevékenységek közé. Hulladékgazdálkodás szempontjából is viszonylag kedvezõ lehet megítélésük, hiszen keletkezõ hulladékuk legnagyobb része biológiai kezeléssel hasznosítható, vagy közvetlenül visszaforgatható a mezõgazdasági termelésbe. A mezõ- és erdõgazdaságban (közel 30 millió tonna növényi maradvány, melléktermék, nyesedék, erdészeti apadék), valamint az élelmiszeriparban (5 millió tonna) összesen évente mintegy 35 millió tonna hasznosítható biomassza képzõdik. Emellett az évente képzõdõ állati (húsipari, vágóhídi) hulladék (287 ezer tonna), valamint az állati tetemek (45 ezer tonna) kisebb részének hasznosítása megoldott. Az élelmiszeriparban keletkezõ hulladék közel 30%-a veszélyes hulladék. Az élelmiszeripari szennyvizek tisztításakor keletkezõ iszapok mennyisége éves szinten 150 ezer tonna. Ennek 66%-a a húsiparban, 30%-a a baromfiiparban, 2—3%-a az Állatifehérje Takarmányokat Elõállító Vállalatnál (ATEV), 0,4%-a pedig a szesziparban keletkezik. Tekintetbe kell azonban venni az olyan, nagy vízhasználattal járó élelmiszeripari ágazatokat is, mint a konzervipar vagy a cukoripar, továbbá a tejiparban képzõdõ nagy mennyiségû „melléktermékeket” (savó). Az élelmiszeripar szennyvize általában magas szervesanyag-tartalommal rendelkezik. Általában a települési szennyvízzel együtt kezelhetõ. A megfelelõ arányok figyelembevétele mellett, megfelelõ utókezelés után a települési hálózatra rákapcsolható. Ennek következtében a keletkezett iszap a települési szennyvíziszap kategóriájába sorolható és elhelyezésük közös lehet. A tervezési idõszak végére el kell érni, hogy a képzõdõ élelmiszeripari szerves hulladék megközelítõleg teljes mennyisége visszakerüljön a természetes biológiai körforgásba (bedolgozás a talajba, másodlagos feldolgozás, komposztálás). A növényi termékek feldolgozásának elõkészítésekor képzõdõ egyéb hulladék egy része is visszavezethetõ a természetbe — ennek érdekében például gondoskodni kell a cukorgyári mésziszap talajjavításra, vagy a mosásból származó földnek roncsolt vagy szennyezett területek helyreállításra vagy lerakók rekultiválásra történõ felhasználásáról. A jelenlegi szabályozás szerint veszélyesnek minõsülõ állati hulladék területén szükséges intézkedéseket külön program határozza meg, csakúgy mint a növényvédõ szerek felhasználásából származó veszélyes hulladék esetében. A biológiai úton lebontható növényi és állati hulladék lerakását gyakorlatilag teljes egészében meg kell szüntetni. Ennek érdekében ezen hulladék kezelésére komposztáló, biogáz-elõállító és -hasznosító létesítményeket kell kialakítani. Ezzel párhuzamosan fel kell számolni az összes mûködõ és lezárt dögkutat, állati hulladéklerakót, regionális (szelektív) gyûjtõ és kezelõ rendszert kell kiépíteni az állati eredetû hulladék hasznosítására, égetõ kapacitást kell létesíteni a nagy kockázatú anyagok (SRM) ártalmatlanítására. 2002/154. szám A mezõgazdasági és az élelmiszeripari hulladék kezelésének leginkább környezetkímélõ megoldása a komposztálás (fõként, ha ez a szennyvíziszapok hasznosulását is elõsegíti). Szükség van mintegy 5—6, összesen 70—90 ezer tonna/év komposztáló kapacitás kiépítésére. E mellett biztosítani kell a fel nem dolgozható hulladék biztonságos kezelését, amely egy 10 ezer vagy két 5 ezer tonna/év kapacitású speciális égetõvel megoldható lenne. A szerves trágyák — beleértve a hígtrágyát is — ártalommentes kezelésének, tárolásának, felhasználásának szabályai az EU jogharmonizáció keretében a 49/2001. (IV. 3.) Korm. rendeletben meghatározásra kerültek. A jogszabály tartalmazza a jó mezõgazdasági gyakorlat szabályait, amelyek betartása a nitrátérzékeny területeken kötelezõ lesz. Ez a szabályozás biztosítja, hogy a melléktermékek környezetkímélõ módon hasznosuljanak. Ezen túlmenõen a megfelelõ technológiaváltással és az állattartó telepek rekonstrukciójával el kell érni a környezetet — elsõsorban a felszín alatti vizeket — veszélyeztetõ, jelenleg évi mintegy 14—15 millió m3 hígtrágya mennyiségének oly mértékû csökkenését, hogy a képzõdõ mennyiség már biztonsággal felhasználható legyen. Ehhez biztosítani kell az errõl szóló

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes